**Ad Hoc reël tov inweeg van Geelvis. (Hersien Julie 2019)**

 SAVOF dagbestuur maak die volgende vergunning tov die inweeg van KLEINBEK GEELVIS, en daarmee gepaard kom sekere voorwaardes waaraan streng voldoen moet word en dan ook so deur die beamptes toegepas word.

1. Elke hengelaar kan 10 Kleinbek Geelvis per dag inweeg.
2. LET WEL: Geen Grootbek Geelvis sal geweeg word nie
3. Die vis moet minimum 30 cm (300 mm) lank wees.
4. Die vis word gemeet van die punt van die neus tot die punt van die stert, maw totale lengte.
5. Die Geelvis moet in ‘n aparte hounet geplaas word.
6. Indien hierdie hounet nie op sy eie stander hang nie en wel saam met n ander net aan n stander hang moet dit in beide gevalle van so n aard wees dat die net mooi “oop” en vertikaal hang.
7. Die net se binnemaat deursnit moet minimum 45 cm (450 mm) wees en die hoogte waarin die vis kan beweeg 42 cm minimum (420 mm).

Indien daar nie aan Punt 6 & 7 voldoen word nie, sal die hengelaar gewaarsku word om dit dadelik reg te stel. Indien hy/sy nog steeds die bogenoemde bepalings nie nakom nie, sal die vis in die geelvisnet onmiddelik vrygelaat word en nie in ag kom vir die kompetisie nie

1. Die hounet moet ‘n doelgemaakte hounet wees waarin die vis vrylik kan beweeg om sodoende die vis die beste kans op oorlewing te gee.
2. Die hounet moet diep genoeg in die water geplaas word om die vis maksimum beweegruimte te gee.
3. Wanneer die inweeg plaasvind, word die geelvisnet eerste geweeg sodat die vis weer vinnig in die net in die water kan terugkom.
4. Indien daar meer as 10 vis (ongeag die spesie) in die geelvisnet is, sal die net **nie ingeweeg word nie** en die vis sal vrygelaat word.
5. Indien daar enige ander spesie in die Kleinbek geelvisnet is bv moddevis, graskarp, baber of grootbek geelvis, sal sodanige vis/se uitgehaal en vrygelaat word en net die Kleinbek geelvis sal geweeg word.

Kleinbek geelvis wat nie aan die lengte bepaling voldoen nie sal ook teruggeplaas word en nie geweeg word nie.

1. Indien daar geelvis in die hengelaar se ander net is, sal sodanige vis summier vrygelaat word en die ander vis sal geweeg word.
2. Indien ‘n hengelaar deur die loop van die dag met die reserwe vervang word, om welke rede ookal, mag die 2 saam nie meer as 10 kleinbek geles in hulle geelvisnette hê nie. Vir die inweeg se doeleindes word die 2 hengelaars se geelvisnette as 1 net gesien en die bostaande reëls as sodanig toegepas.
3. Met bewaring van die Geelvis in gedagte, word dit nie toegelaat om die geelvis en ander vis gesamentlik te weeg nie. Hierdie inweeg sal 2 aksies wees, een vir elke net en dan word die visse en massas saamgetel en die gesamentlike syfers word op die telkaart aangedui.
4. Beamptes sal dus te alle tye van die hulpinweegvorm moet gebruik maak om sodoende behoorlik boek te hou van alle vangste en om navrae na die tyd te kan beantwoord.